د علي وزيرد ضمانت په خواست محفوظ شوې فېصله به بيا د سر نه اورېدل کيږي
د جنوبي وزيرستان نه د قومي اسمبلۍ غړي او پښتون ژغورنې غورځنګ مخکښ علي وزير د ضمانت  خواست چې د کراچۍ د ترهګرۍ ضد 2 نمبر عدالت نه 15 نمبر عدالت ته منتقل کړی شوی وو، نن د شنبې/ خالي په ورځ [2 جولايۍ] يې اورېدنه شوې او بله نېټه پکې ورکړی شوې ده.
کراچۍ — د علي وزير وکيل قادر خان ايډوکېټ وايي د اورېدنې دپاره پکې بله نېټه د روانې میاشتې جولايۍ څلورمه ورکړی شوه. قادر خان اېډوکېټ وي او اې ډيوه ته وويل، نن د ترهګرۍ ضد 15 نمبر عدالت د علي وزير د ضمانت په خواست اورېدنه وشوه. او د پراسيکيوشن يا سرکاري وکيل سره د پوليس فايل نه وو چې له امله يې بيا دا قضيه وځنډول شوه. نوموړی وايي دا مقدمه په 28 جون د ترهګرۍ ضد دوېم نمبر عدالت نه بل د ترهګرۍ د قضیو اورېدونکي عدالت ته منتقل کړی شوې ځکه دغه عدالت به اوس دا مقدمه د سر نه اوري. د علي وزیر پرضد روانه قضيه کې چې تازه کومه اورېدنه شوې، په دې مقدمه کې د علي وزير د ضمانت په خواست د کراچۍ د ترهګرۍ ضد دوېم نمبر عدالت په دوېم جون فېصله محفوظ کړې وه او په 23 جون يې د فېصلې اورولو ویلي وو، خو په ياده نېټه دا فېصله نه وه اورول شوې او بيا يې د 28 جون نېټه پکې ورکړی شوې وه. د کراچۍ د ترهګرۍ ضد 2 نمبر عدالت جج د رخصت له امله بيا انتظامي جج د جون په 28مه د علي وزير د ضمانت په خواست محفوظ شوې دا فېصله نه وه اورولې. د علي وزیر پرضد روانه دا مقدمه د پي ټي اېم د مشرانو پرضد په کال 2019 کې د کراچۍ د سهراب ګوټ په تاڼه کې درج شوې وه د روان کال د فرورۍ په میاشت کې په ياده مقدمه کې د کراچۍ د ترهګرۍ ضد دوېم نمبر عدالت د علي وزيرد ګرفتارولو حکم کړی وو علي وزير ته د پاکستان سپريم کورټ او سيند هايکورټ په دوه مقدمو کې ضمانتونه ورکړي، په یوه مقدمه کې يې د ضمانت په خواست فېصله محفوظ شوې او درېمه مقدمه يې روانه ده اورېدنه يې کيږي علي وزیر ته چې سيند هايکورټ په کومه مقدمه کې ضمانت ورکړی، دغه مقدمه په کال 2018 کې د علي وزير او هغه سره د نورو کسانو پرضد د کراچۍ په شاه لطيف ټاون تاڼه کې هغه وخت جوړه شوې چې دوی د پي ټي اېم د جلسې دپاره کمپاين کولو په دې مقدمه کې په علي وزير فرد جرم لګول شوی، او د کراچۍ د ترهګرۍ ضد لسم نمبر عدالت پکې په 15 فرورۍ د هغه د ضمانت خواست رد کړی وو علي وزیر په لومړي ځل د کال 2020 د دسمبر د مياشتې راهسې د پي ټي اېم د مشرانو پرضد جوړه مقدمه کې د کراچۍ په مرکزي زندان کې بندي کړی شوی وو، په کومه مقدمه کې چې سپريم کورټ د تير کال د نومبر په 30 د هغه ضمانت منظور کړی وو دغه مقدمه چې په کراچۍ کې د پي ټي اېم د شپږم دسمبر 2020 د جلسې وروسته درج شوې، په ياده مقدمه کې تور لګولی شوی چې جلسې ته وېنا کوونکو د رياست او رياستي ادارو پرضد د کرکې او شر ډکې وېناګانې کړې وې د علي وزیر پرضد چې د کال 2020 مقدمه په عدالت کې روانه وه، د دغه مقدمې د اورېدنې په مهال د کال 2018 په مقدمه کې د هغه ګرفتاري تېر کال د جون په مياشت کې ښودل شوې او د کراچۍ د ترهګرۍ ضد په لسم نمبر عدالت کې پرې بيا دغه مقدمه روانه وه او د کال 2018 د مقدمې د اورېدنې په مهال د هغه په بله مقدمه کې ګرفتاري ښکاره کړی شوې وه، دغه بله مقدمه د پي ټي اېم د مشرانو پرضد په کال 2019 کې د سهراب ګوټ په تاڼه کې درج شوې وه په ياده مقدمه کې د پي ټي اېم يو فعال عالمزېب مسيد نيول شوی او بيا د کراچۍ د ترهګرۍ ضد عدالت د عالمزېب مسيد د ضمانت خواست رد کړی او په 16 ستمبر 2019 سپريم کورټ د هغه ضمانت منظور کړی وو د علي وزير د خوشي کولو دپاره پي ټي اېم د روان کال د فرورۍ د 13 نه تر اتم مارچ پورې د سيند اسمبلۍ مخې ته احتجاجي پرلت کړی وو، دغه پرلت وروسته له هغې د يوې مياشتې دپاره ځنډول شوی چې د پي ټي اېم مشر منظور پشتين ویلي سيند حکومت ورسره مذاکرات کړي او د دوی د غوښتنو منلو باور يې ورکړی دی